Skersabalis (ežeras)
54°35′56″ š. pl. 24°51′32″ r. ilg.﻿ / ﻿54.59889°š. pl. 24.85889°r. ilg.﻿ / 54.59889; 24.85889 Skersabalis arba Vainiekas – ežeras Lietuvoje, Trakų rajone, 6 km į pietvakarius nuo Trakų. Ežero ilgis iš šiaurės į pietus – 0,31 km, plotis – iki 0,2 km. Altitudė 150,7 m. Krantai žemi, tik pietrytinis krantas aukštesnis. Ežerą supa Užutrakio miškas, o pietvakarinėje pakrantėje įsikūręs Vainių kaimas. Į vakarus telkšo mažesnis Akies ežeras. Skersabalio ežeras nenutekantis, priklauso Strėvos intako Margio baseinui. Ežeras yra uždaroje privačioje teritorijoje.